钦定古今图书集成/明伦汇编/官常典/第250卷 > 《代贾相公陈乞表》权德舆
## 钦定古今图书集成/明伦汇编/官常典/第250卷 > 《代贾相公陈乞表》权德舆

臣耽言：“伏奉今日制，除臣检校司空兼左仆射依前
同中书门下平章事。”祗荷成命，捧戴恩私，心魂震惊，
惭怖失次。臣以庸薄，无他才能，先朝过听，谬赐驱策。
叨居鼎饪，十有三年。猥承雨露之恩，终缺涓埃之效。
累经陈乞，未允恳诚，复以馀年，再承休运。自陛下绍
膺宝历，泽被群生，亭育所加，飞沉遂性。而臣齿发颓
暮，疾恙婴侵，筋体日衰，心力皆耗。况宰相之职，用调
阴阳；司空之官，实平水土。从古授受，重难其人。以臣
平居，犹知不可。今中既眩耄，外亦支离，寝兴不安，言
语失次，岂可苟贪贵任，上玷清时？省躬则然，况在公
议。古者君有致政之惠，臣感得谢之恩。钟鸣漏尽，前
哲所诫，年衰疾剧，在臣为甚。逼于情理。敢黩天威，㥪